18/01/2011 | Administración LocalMunicipal
Vedra
Secretaría-Intervención
Aprobación definitiva da Ordenanza fiscal número 6

ANUNCIO O Pleno do Concello, en sesión celebrada o dezaoito de novembro do dous mil dez, aprobou inicialmente a modificación da ordenanza fiscal número 6, reguladora da taxa por expedición de documentos administrativos. Durante o periodo de exposición pública non se formularon reclamacións, elevándose a definitivo o acordo adoptado de acordo co establecido no artigo 17.3 do RD.2/2004, que aproba o texto refundido da Lei reguladora de facendas locais. De conformidade co establecido no artigo 19.1 da Lei reguladora das facendas locais, contra este acordo poderase interpoñer recurso contencioso-administrativo, sen prexuízo de calquera outro que se estime oportuno O texto da modificación é o seguinte: “Artigo 4. Responsables. Responderán da deuda tributaria, xunto aos debedores principais, outras persoas ou entidades. Para estos efectos consideraranse debedores principais os obrigados tributarios do apartado 2 do artigo 35 da Lei 58/2003, do 17 de de-cembro, xeral tributaria. Salvo precepto legal expreso en contrario, a responsabilidade será sempre subsidiaria. Con relación á responsabilidade solidaria e subsidiaria da deuda tributaria estaráse ao establecido nos artigos 42 e 43, respectivamente, da Lei 58/2003, de 17 de decembro, xeral tributaria. “Artigo 5. Exencións e bonificacións. Estarán exentos os documentos que presenten ou se expidan para asociacións inscritas no Rexistro Municipal de Asociacións, Alcaldes de Barrio e aqueles outros que sexan declarados expresamente de interese social pola Xunta de Goberno. “Artigo 6. Cota tributaria. A cota tributaria determinaráse por unha cantidade fixa sinalada segundo a natureza dos documentos ou expedientes a tramitar, de acordo coa tarifa fixada no artigo seguinte. A cota de tarifa corresponde á tramitación completa, en cada instancia, do documento ou expediente de que se trate, dende o seu inicio ata a súa resolución final, incluída a certificación e notificación ao interesado do acordo recaído. “Artigo 7. Tarifa. A taxa a que se refire esta ordenanza rexirá polas seguintes tarifas: **1 1€/ud. Para máis de 20 compulsas aplicaráselle un 50% de recargo se os interesados o solicitan con carácter de urxencia.” “Artigo 8.–Devengo. Devéngase a taxa e nace a obriga de contribuir cando se presente a solicitude que inicie a tramitación dos documentos e expedientes suxeitos a tributo. Ademais, o devengo prodúcese cando teñan lugar as circunstancias que proveñan a actuación municipal de oficio ou cando esta se inicie sin previa solicitude do interesado pero redunde no seu beneficio.” “Artigo 9.–Normas de xestión. A taxa esixirase en réxime de autoliquidación. As cotas satisfaranse nas oficinas municipais, no momento de presentación do escrito de solicitude de tramitación do documento ou expediente, ou ao retirar a certificación ou notificación da resolución si a solicitude non existira ou non fóse expresa. Os documentos recibidos polos condutos de outros rexistros xerais serán admitidos provisionalmente, pero non poderá dárselles curso sen o previo pago dos dereitos, a cuxo fin se requerirá ao interesado para que no prazo de dez dias aboe as cotas correspondentes, co apercibimento de que transcorrido o dito prazo sen efectualo, teráselle por non presentados os escritos ou documentos e será arquivada a solicitude. As certificacións ou documentos que expida a Administración municipal en virtude de oficio de xulgados ou tribunais para toda clase de pleitos, non se entregarán nin remitirán sen que previamente se teña satisfeita a correspondente cota tributaria“. “Artigo 10.–Infraccións e sancións. En todo o referente a infraccións e sancións, será de aplicación a Lei 58/2003, do 17 de decembro, xeral tributaria, en concreto os artigos 181 e seguintes, e as disposicións que a desenvolven.” “DISPOSICIÓN FINAL ÚNICA. A presente ordenanza fiscal, aprobada polo Pleno deste Concello en sesión celebrado o 18/11/2010, entrará en vigor no momento da súa publicación íntegra no Boletín Oficial da Provincia, permanecendo en vigor ata que se acorde a súa modificación ou a súa derrogación expresa.” Vedra, 11 de xaneiro de 2011. O ALCALDE Asdo. Odón C. Cobas García